Bridge School Benefit

Bridge School Benefit er en årlig støttekonsert, normalt i oktober på Shoreline Amphitheatre i Mountain View i San Francisco Bay Area i California. Konsertene arrangeres av musikeren Neil Young og hans ektefelle Pegi.

Inntektene fra konsertene og platesalget går til Bridge School som har til formål å støtte barn med spesielle fysiske bevegelseshemninger som gjør at de har særlig behov for assistanse mht å kommunisere med omverdenen. Blant skolens metoder er å benytte avansert teknologi og alternative kommunikasjonssystemer.

Den første konserten ble avholdt i oktober 1986, og med unntak av 1987 har dette vært en årlig begivenhet. Konserten er kjent for sin høye profil med hensyn til deltakelse fra internasjonalt kjente artister og at Neil Young bruker sitt nettverk etter 40 år i musikkbransjen. Konsertene kjennetegnes av at artistene som regel (men ikke alltid) opptrer med akustiske instrumenter. Neil Young opptrer alltid også selv.

Oversikt over konserter 
 Bridge I 13. oktober 1986 
 Artister: Crosby, Stills, Nash, & Young, Nils Lofgren, Don Henley, Tom Petty, Robin Williams og Bruce Springsteen.

 Bridge II 4. desember 1988 i Oakland, California på Oakland Coliseum
 Artister: Crosby, Stills, Nash & Young, Nils Lofgren, Billy Idol, Bob Dylan, G.E. Smith, Jerry Garcia & Bob Weir, Tom Petty & The Heartbreakers og Tracy Chapman.

 Bridge III 28. oktober 1989
 Artister: Crosby, Stills, Nash & Young, Tracy Chapman, Tom Petty og Sammy Hagar.

 Bridge IV 26. oktober 1990
 Artister: Cheech Marin, Gene LaFond and Larry Kegan, Jackson Browne, Edie Brickell, Elvis Costello, Steve Miller og Crazy Horse.

 Bridge V 2. november 1991
 Artister: Gene LaFond and Larry Kegan, Don Henley, Nils Lofgren, Tracy Chapman, John Lee Hooker, Sonic Youth og Willie Nelson.

 Bridge VI 1. november 1992
 Artister: Sammy Hagar, Elton John, Pearl Jam, James Taylor og Shawn Colvin.

 Bridge VII 6. november 1993
 Artister: Melissa Etheridge, Warren Zevon, Ann & Nancy Wilson, Sammy Hagar & Eddie Van Halen, Bonnie Raitt og Simon & Garfunkel.

 Bridge VIII 1. oktober og 2. oktober 1994
 Artister: Crazy Horse, Tom Petty & The Heartbreakers, Pearl Jam, Pete Droge, Mazzy Star, Ministry og Indigo Girls.

 Bridge IX 28. oktober 1995
 Artister: Bruce Springsteen, Beck, Emmylou Harris, Daniel Lanois, The Pretenders og Hootie & The Blowfish.

 Bridge X 19. oktober og 20. oktober 1996
 Artister: Crazy Horse, Pearl Jam, Bonnie Raitt, Billy Idol (bare dag 2), Pete Townshend (bare dag 1), David Bowie, Patti Smith, Cowboy Junkies og Hayden.

 Bridge XI 18. oktober og 19. oktober 1997
 Artister: Metallica, Lou Reed, The Smashing Pumpkins, Alanis Morissette, Dave Matthews Band, Blues Traveler og Kacey Crowley.

 Bridge XII 17. oktober og 18. oktober 1998
 Artister: R.E.M., Phish, The Wallflowers, Sarah McLachlan, Barenaked Ladies, Jonathan Richman, Eels og Pete Droge & Mike McCready (bare dag 1).

 Bridge XIII 30. oktober og 31. oktober 1999
 Artister: Pearl Jam, Emmylou Harris (bare dag 2) The Who, Sheryl Crow, Green Day, The Smashing Pumpkins, Tom Waits og Bonnie Raitt (bare dag 1), Lucinda Williams og Brian Wilson.

 Bridge XIV 28. oktober og 29. oktober 2000
 Artister: Crosby, Stills, Nash & Young, Tom Petty & the Heartbreakers, Beck, Dave Matthews Band, Robin Williams, Red Hot Chili Peppers, Foo Fighters og Tegan and Sara.

 Bridge XV 20. oktober og 21. oktober 2001
 Artister: Crazy Horse, R.E.M., Pearl Jam, Tracy Chapman, Billy Idol, Dave Matthews, Ben Harper og Jill Sobule.

 Bridge XVI 26. oktober og 27. oktober 2002
 Artister: James Taylor, Foo Fighters (bare dag 1), The Other Ones (bare dag 2), Ryan Adams, Tenacious D, Thom Yorke, LeAnn Rimes, Jack Johnson og Vanessa Carlton.

 Bridge XVII 25. oktober og 26. oktober 2003
 Artister: Crosby, Stills, Nash & Young, Willie Nelson, Pearl Jam, Indigo Girls, Wilco, Counting Crows, Incubus og Dashboard Confessional.

 Bridge XVIII 23. oktober og 24. oktober 2004
 Artister: Red Hot Chili Peppers, Sonic Youth, Ben Harper & The Innocent Criminals, Tegan and Sara, Paul McCartney, Tony Bennett og Los Lonely Boys.

 Bridge XIX 29. oktober og 30. oktober 2005
 Artister: Crosby, Stills, Nash & Young, Emmylou Harris, Dave Matthews & Tim Reynolds (bare dag 2), John Mellencamp (bare dag 1), Los Lobos, Norah Jones, Jerry Lee Lewis, Bright Eyes og Good Charlotte.

 Bridge XX 21. oktober og 22. oktober 2006
 Artister: Dave Matthews Band, Pearl Jam, Brian Wilson, Foo Fighters, Trent Reznor, Death Cab for Cutie, Gillian Welch og Devendra Banhart.

 Bridge XXI 27. oktober og 28. oktober 2007
 Artister: Metallica, Tom Waits with Kronos Quartet, My Morning Jacket, Tegan and Sara, Jerry Lee Lewis, John Mayer og Regina Spektor.

 Bridge XXII 25. oktober og 26. oktober 2008
 Artister: Neil Young, The Smashing Pumpkins (bare 26. oktober), Jack Johnson, Norah Jones, Wilco, Death Cab For Cutie, Sarah McLachlan (bare 25. oktober), Band of Horses (bare 25. oktober), Josh Groban (bare 26. oktober) og Cat Power. ZZ Top skulle ha deltatt, men falt ut på grunn av kollisjon med annet arrangement, og ble erstattet av Band of Horses.

 Bridge XXIII 24. oktober og 25. oktober 2009 
 Artister: Neil Young, No Doubt, Chris Martin, Sheryl Crow, Fleet Foxes, Wolfmother, Gavin Rossdale, Monsters of Folk, Jimmy Buffett (bare 24. oktober) og Adam Sandler (bare 25. oktober).

 Bridge XXIV 23. oktober og 24. oktober 2010
 Artister: Buffalo Springfield, Pearl Jam, Elvis Costello (bare 23. oktober), Kris Kristofferson, Modest Mouse, Grizzly Bear, Lucinda Williams (bare 23. oktober), Billy Idol (bare 23. oktober), Jackson Browne & David Lindley (bare 23. oktober), Elton John, Leon Russell, Elvis Costello, Ralph Stanley, Neko Case, & Jeff Bridges (bare 24. oktober), samt gjesteopptreden av Emmylou Harris (23. oktober) og Ramblin' Jack Elliott (bare under avslutningen 24. oktober). Merle Haggard skulle også ha deltatt, men ble syk.

 Bridge XXV 22. oktober og 23. oktober 2011
 Artister: Neil Young, Arcade Fire, Dave Matthews and Tim Reynolds, Tony Bennett (bare 23. oktober), Foo Fighters (bare 23. oktober), Eddie Vedder, Mumford & Sons, Los Invisibles med Carlos Santana, Cindy Blackman Santana & gjester, Beck, Norah Jones and The Little Willies, samt Devendra Banhart.

 Bridge XXVI 20. oktober og 21. oktober 2012
 Artister: Neil Young og Crazy Horse, Guns N' Roses, Eddie Vedder, Jack White, The Flaming Lips, Sarah McLachlan, Foster the People, Lucinda Williams, Steve Martin og Steep Canyon Rangers, k.d. lang og Siss Boom Bang, Gary Clark Jr., Ray LaMontagne

 Bridge XXVII 26. oktober og 27. oktober 2013
 Artister: Crosby, Stills, Nash & Young, Arcade Fire (bare 26. oktober), Queens of the Stone Age, Jack Johnson (bare 26. oktober), My Morning Jacket, Tom Waits (bare 27. oktober), Elvis Costello, Diana Krall, fun., Heart og Jenny Lewis

Eksterne lenker  
 Bridge School webside
 HyperRust Bridge School Benefit Page – Konsertoversikt 
 Being There Magazine anmeldelse av 2006-konserten

Musikkbegivenheter
Neil Young